Ջոել ՄաքՀեյլ

Ջոել Էդվարդ ՄաքՀեյլ (, ), ամերիկացի դերասան, կատակերգու, սցենարիստ և հեռուստահաղորդավար։ Առավել հայտնի է «Համայնք» հեռուստասերիալում Ջեֆ Ուինգերսի դերով։

Վաղ կյանք 
ՄայքՀեյլը երեք եղբայրներից միջնեկն է, ծնվել է 1971 թվականի նոյեմբերի 20-ին Հռոմում։ Նրա մայրը՝ Լորին, Վանկուվերից է (Բրիտանական Կոլումբիա, Կանադա), իսկ հայրը՝ Ջեքը, Չիկագոյից։ ՄայքՀեյլը և նրա եղբայրները ծնվել են Հռոմում, քանի որ նրանց հայրը աշխատել է Լայոլի Չիկագոյի համալսարանի հռոմեական կոմպուսում։ Նա մեծացել է Սիեթլում (Վաշինգտոն ԿՇ), նաև մինչև Սիեթլ վերադառնալը երկու տարի ապրել է Հադոնֆիլում (Նյու Ջերսի)։ Ավարտել է Մերսեր Այլենդի () դպրոցը։ Նաև այցելել է Հյուսիսարևմուտքի երիտասարդական թատրոն ()։

1995 թվականին Վաշինգտոնի համալսարանում ՄաքՀեյլը պատմության բնագավառում բակալավրի աստիճան է ստացել։ Համալսարանում ուսանելու տարիներին «երեք սարսափելի ամիսների ընթացքում» պատկանել է «Theta Chi» եղբայրությանը։

Նրան ընդունել են ակադեմիական թիավարության հավաքական, բայց հետագայում մտել է ամերիկյան ֆուտբոլի թիմի մեջ, որտեղ խաղացել է երկու տարի։ ՄաքՀեյլը Վաշինգտոնի համալսարանում դերասանների վերապատրաստման մասնագիտական ծրագրով ստացել է կերպարվեստի մագիստրոսի աստիճան։

Կարիերա 
Կերպարվեստի մագիստրոսի աստիճան ստանալուց հետո տեղափոխվել է Լոս Անջելես, որտեղ ստացել է ոչ մեծ դերեր («Որսորդ», «Ուիլ և Հրեյս», «C.S.I․ Մայամի»)։ Այդ ընթացքում բանկի մենեջերի ոչ մեծ դերով հասցրել է նկարահանվել «Սարդ-մարդ 2» ֆիլմում։ Ապա  մի քանի էպիզոդիկ դերեր է խաղացել «Դագտաունի արքաները», «Մինիի մոտ դա առաջին անգամ էր», «Սոխի լուրեր» ֆիլմերում։ 2008 թվականին ՄաքՀեյլը  «Որսաշրջան 2» անիմացիոն ֆիլմում հնչյունավորել է Էլիոթ եղջերուին։ Հետո դերասանը ստացել է մի քանի գլխավոր դերեր Սթիվեն Սոդերբերգի «Ինֆորմատոր» և Ռոբերտ Ռոդրիգեսի «Լրտեսների երեխաները 4D» ֆիլմերում։ ՄայքՀեյլին առավել ժովովրդականություն է բերել «Համայնք» կատակերգական հեռուստասերիալում խաղացած գլխավոր դերը։ Ջեֆը, որը եսամոլ և մեծամիտ փաստաբան է և աշխատում է առանց արտոնագրի, եկել է պետական քոլեջ դիպլոմ ստանալու, դարձել է սերիալի լավագույն կերպարներից մեկը։ Նաև VGX 2012 հաղորդավարներից էր։2016-2017 թվականներին ՄայքՀեյլը Ջոն Գորդոնի գլխավոր դերն է խաղացել «Չորս պատերի մեջ» սերիալում․ արկածախնդիր ճանապարհորդ-լրագրող, որը հարկադրված է հարմարվել ժամանակներին, երբ դառնում է ամսագրի թվային բաժնի «երկուհազարավորների» խմբի ղեկավար։

2017 թվականի Մելիսա Մաքքարթիի, Մայեյ Ռուդոլֆի և Էլիզաբեթ Բենքսի հետ նկարահանվել է «Խաղալիքներ մեծերի համար» կատակերգությունում։ Ջոելը խաղում է ՀԴԲ խիստ գործակալ, որը հետաքննում է Լոս Անջելեսում տեղի ունեցող առեղծվածային սպանությունների շարքը։

Անձնական կյանք 
1996 թվականի հունիսի 20-ից ամուսնացած է Սառա Ուիլիամսի հետ։ Զույգը ունի երկու երեխա՝ որդիներ Էդվարդ Ռոյը և Այզեք Հեյդերը։

Ֆիլմագրություն

Ծանոթագրություններ

Արտաքին հղումներ 
 
 

Նոյեմբերի 20 ծնունդներ
1971 ծնունդներ
Հռոմ քաղաքում ծնվածներ
Ամերիկացի դերասաններ
Ամերիկացի հեռուստատեսային դերասաններ
Ամերիկացի հեռուստապրոդյուսերներ
Ամերիկացի գրողներ
Անձինք Հռոմից
Ամերիկացիներ իռլանդական ծագմամբ
Ամերիկացի տղամարդ կինոդերասաններ
Ամերիկացի սցենարիստներ
Ամերիկացի կատակերգուներ